東涌綫

|}
|}

係港鐵公司營運路線之一。連接大嶼山東涌、青衣島、下葵涌、西九龍同埋中環，由東涌站至到香港站，係屬於通勤鐵路線。東涌綫於1998年6月22號全線通車，通車後再加咗兩個車站，南昌站同欣澳站。佢哋分別喺2003年12月16號，同埋2005年6月1號啟用。

概要 

呢條線由東涌站開始，經過汲水門大橋同青馬大橋，再經西九龍填海區，西區海底隧道，駁到香港島嘅香港站。1998年6月22號通車，係第一條經大嶼山嘅鐵路。總站設喺東涌新市鎮，故名「東涌綫」。

而家，東涌綫有8個車站，當中6個站係轉綫站，分別係香港站、九龍站、南昌站、荔景站、青衣站、欣澳站，另外喺東涌站亦可以轉搭纜車。除咗香港站、九龍站同東涌站喺地底外，所有車站都係起喺架空橋或者地面。東涌綫用橙色嚟表示。

東涌綫沿綫嘅車站大部分都係位於新發展區，住宅線物業相繼喺1999年後落成，所以東涌綫初時嘅客量偏低。隨住國際金融中心、漾日居、擎天半島、奧海城、青衣城同東堤灣畔等等嘅沿綫物業入伙之後，客量大幅上升。之後車站沿綫地區亦都開始發展成熟，加上南昌站、香港迪士尼樂園同埋昂坪360嘅啟用，客量更加係劇增，所以地鐵200同南韓Rotem株式會社購入咗一批新嘅列車。而且由於經本線由荃灣、葵芳來往西九龍填海區、港島商業區比較快捷，所以亦有大量荃灣綫乘客轉車使用本線。預計迪士尼樂園擴建、加上南昌站上蓋物業落成、同埋西九龍文化區落成，東涌綫乘客量會不斷增加。因應大量乘客使用本線，東涌綫喺周一至周五，返工放工繁忙時間，同埋周六返工繁忙時間，加開短程班次，來往青衣站同香港站。

而家東涌綫約4-8分鐘1班車。

路線圖

歷史 

早喺1989年10月，香港政府已經決定喺大嶼山北面嘅赤鱲角起新機場，取代飽和咗嘅啟德機場。當時政府邀請地下鐵路公司，負責起大嶼山機場鐵路，駁新機場到市區。但係工程最終要等中華人民共和國同埋英國政府談判，最後喺1994年11月達成財務同土地安排協議。最終大嶼山機場鐵路成為兩條鐵路綫，分別係同。1998年6月21號，由香港特別行政區第一任行政長官董建華，主持開幕儀式，第二日正式運作。

另一方面，2003年12月20號，九廣西鐵通車，地鐵喺荔景站同奧運站之間，起咗個新站南昌站，成為東涌綫同九廣西鐵嘅轉車站，係全港第一個地鐵同九鐵二合為一嘅車站。於2005年6月1號，地鐵喺青衣站同東涌站之間，啟用咗新車站欣澳站。個車站可以經新開嘅去香港迪士尼樂園。

里程碑 
1998年6月22號，香港站到東涌站通車
2003年，全線列車由7卡列車改為8卡，奧運站到荔景站4線軌道啟用，為南昌站做準備。
2003年12月16號，為配合九廣西鐵試搭日同正式通車，南昌站啟用。
2005年6月1號，為配合迪士尼綫通車，欣澳站啟用。

用車 

一架列車8卡。全線用咗12架由西班牙CAF同德國ADTRANZ整嘅列車同4架南韓Rotem株式會社所整嘅列車。地鐵同所有列車嘅車頭冇設有任何目的地嘅顯示。

Rotem列車係地鐵喺2005年為東涌綫而訂，2006-2007年投入服務。第一架列車喺2006年2月抵港，第2架列車喺2006年5月抵港，第3架列車係2006年7月抵港，淨底嗰1架韓製新列車係2006年12月抵港，佢嘅外觀設計大致上同嘅韓製列車一樣，但車速有所提高，而車身色彩同西班牙製列車同色，車頭都冇目的地顯示。首架新車喺2006年4月進行試車，2006年6月12號中午投入服務，第二架新列車喺2006年9月4號投入服務，第三列新列車喺2006年10月6號投入服務，第四列新列車喺2007年2月26號投入服務。

地鐵西班牙同德國製列車車廂編組解：
V6XX/V8XX - 有駕駛室同附集電弓嘅動力車廂
X6XX/X7XX - 拖卡
W6XX/W7XX - 動力車廂
Y7XX - 附集電弓嘅動力車廂
Z8XX - 負責操控嘅動力車廂 * W7XX 係喺2003年所增加嘅車卡南韓製地鐵列車車廂編組解：
V6XX/V8XX - 有駕駛室嘅拖卡
W7XX/Z6XX/Z8XX - 有集電弓嘅動力車廂
X6XX/X8XX/Y7XX - 動力車廂

東涌綫列車每架都有編號，為 TCLxx，第一到第十二架列車就係 TCL01 至 TCL12，而第十三到第十六列列車就係 TCL13 至 TCL16。

車站一覽‧接駁路線 

! width=125 | 車站套色同埋名
! width=100 | 喺邊區
! width=275 | 車站接駁
! width=150 | 啟用日期
|-
| colspan=4 align="center" style="background:;color:#FFFFFF;" |東涌綫
|- align="center"
| style="background:#FFFFFF;color:#000000;" | 東涌西
| rowspan=3 | 離島區
|
|預計2029年|- align="center"
| style="background:#9932CC;color:#000000;" | 東涌
| 可以行去東涌纜車站轉乘昂坪360
| 1998年6月22號
|- align="center"
| style="background:#FFFFFF;color:#000000;" | 東涌東
|
|預計2029年|- align="center"
| style="background:#FFFFFF;color:#000000;" | 小蠔灣
|
|
|預計2030年|- align="center"
| style="background:#808080;color:#FFFFFF;" | 欣澳
| 荃灣區
| 
| 2005年6月1號
|- align="center"
| style="background:#a1c6ca;color:#000000;" | 青衣
| rowspan=2 | 葵青區
| 
| rowspan=2 | 1998年6月22號
|- align="center"
| style="background:#BB2200;color:#FFFFFF;" | 荔景
| 
|- align="center"
| style="background:#FFFF80;color:#000000;" | 南昌
| 深水埗區
| 
| 2003年12月16號
|- align="center"
| style="background:#0088DD;color:#FFFFFF;" | 奧運
| rowspan=2 | 油尖旺區
|
| rowspan=3 | 1998年6月22號
|- align="center"
| style="background:#aca28a;color:#000000;" | 九龍
| 可以行去柯士甸站轉或者行去香港西九龍站轉高速鐵路
|- align="center"
| style="background:#FFFFFF;color:#000000;" | 香港
| rowspan=2| 中西區
| 可以經中環站轉或者
|- align="center"
| style="background:darkblue;color:#888888;" |添馬
| 
|預計2021-2026年''
|- align="center"
| colspan=4 style="background:#CCCCCC;" | 附
|-
| colspan=4 width=700 style="font-size:85%;" | 欣澳站位於大嶼山東北部嘅陰澳，因此所在區域唔係大嶼山大部份地區嘅離島區，而係屬荃灣區。資料根據區議會分界圖。

九龍站並唔係接駁屯馬綫嘅車站，但可以經佐敦道行人天橋行大約10分鐘去柯士甸站，或者喺南昌站轉車。九龍站乘客行去柯士甸站轉車，會當兩程車計算。

綫